open-index/open-wikipedia-markdown huggingface dataset:
למור ננסי שעיר אוזן

**למור ננסי שעיר אוזן** (שם מדעי: *Allocebus trichotis*) הוא מין יחיד בסוגו ממשפחת הלמורים הצמריים החי ביערות הגשם בצפון-מזרח מדגסקר. זהו אחד המינים הפחות נחקרים מבין הלמורים, כשהוא תואר ב-1875 בידי החוקר אלברט גונטר ושרידיו נמצאו בכמה מוזיאונים. הוא נחשב שנים למין שנכחד בטבע אך נמצאו מספר פרטים חיים שלו ב-1989. כיום הוא מצוי בסכנת הכחדה בטבע.

אורכו של הלמור 125 עד 145 מ"מ עם זנב שעיר באורך 150 עד 195 מ"מ ומשקלו מגיע ל-75 עד 98 גרם. הפרווה שעירה וצבעה אפור-חום עם חלקים כהים יותר לאורך עמוד השדרה. האוזניים של הלמור שעירות מאוד, מה שמאפיין אותו משאר בני משפחתו הדומים לו.

למור זה הוא פעיל לילה המחפש בין ענפי העצים חרקים שונים, צוף ומוהל שאותם הוא מקלט בלשונו הארוכה ביותר. בימים הלמורים נחים בחללי עצים, לעיתים בקבוצות קטנות ואף עם מיני למורים אחרים. הלמורים ממליטים עד 4 גורים בעונה הגמושה שבין נובמבר לדצמבר. הלמור יכול להיטרף בעיקר בידי טורפי מדגסקר כמו הפוסה ומיני ינשופיים.

הוא נפגע בטבע עקב כריתת יערות מסיבית וכן מציד בידי האדם ועקב בידוד האוכלוסיות.

## ראו גם
* הפארק הלאומי מרוג'ג'י

## קישורים חיצוניים

## הערות שוליים

קטגוריה:טקסונים שתוארו בידי אלברט גינטר
קטגוריה:בעלי חיים שתוארו ב-1875
קטגוריה:למורים צמריים
קטגוריה:יונקים יחידים בסוגם
נשיקת חצות

**נשיקת חצות** (באנגלית: **That Midnight Kiss**) הוא סרט מוזיקלי אמריקאי משנת 1949 בבימויו של נורמן טאורוג, עם מריו לנצה (בתפקידו הראשי הראשון בסרטים), קתרין גרייסון ואתל ברימור בתפקידים הראשיים.

בסרט מופיע גם הפסנתרן/מנצח חוסה איטורבי בתפקיד עצמו כשחקן, מנצח ופסנתן. גם אחותו הפסנתרנית אמפרו איטורבי  מופיעה בסרט.

הצלחת הסרט הביאה להפקת הסרט הבא - הזמיר מניו אורלינס גם הוא בבימויו של נורמן טאורוג עם מריו לנצה וקתרין גרייסון.

## תקציר העלילה
אביגייל ביודל (אתל ברימור) היא אלמנה עשירה שגרה בפילדלפיה) ותומכת באמנים ובעיקר בבית האופרה בהנהלתו האומנותית של המנצח והפסנתרן חוסה איטורבי.

נכדתה פרודנס (קתרין גרייסון) חזרה מחמש שנות לימודי מוזיקה באירופה ואביגייל שבילדותה מנעו ממנה הוריה להיות זמרת, שואפת לתת לה תפקיד ראשי באופרה.

איטורבי בוחן את פרודנס ששרה לו בליווי מורתה (אמפרו איטורבי בתפקיד עצמה). הוא מתרשם מקולה ובלחץ של אביגייל הוא מסכים לקבלה לאופרה. חסר רק טנור ראשי שישיר למולה והם מחתימים את הטנור המפורסם בטלי (תומאס גומז) שהוא גדל גוף ומגושם ופרודנס אינה סובלת אותו. גם איטורבי מגיע למסקנה שהם אינם מתאימים.

יום אחד חוזרת פרודנס לדירתה ומגלה שם בחור צעיר שר מנגן את האריה "Mamma Mia, Che Vo' Sape" היא נפעמת מקולו. הוא מציג את עצמו כג'וני דונטי (מריו לנצה), בעל משאית שעובד בחברת שליחוית ביחד עם חברו ג'פרי (קינן ווין) הוא מספר לה שבצבא הופיע לפני חיילים וכי עזב את השירה כדי להתפרנס. הוא מזמין אותה למסעדה אותה מנהלים הוריו.

פרודנס משכנעת את איטורבי להגיע אתה למקום עבודתו של ג'וני ושם בוחן אותו איטורבי באריה "דמעה אחת חטופה" ("Una Furtiva Lagrima") מתוך שיקוי האהבה של דוניצטי. כולם מתלהבים כולל איטורבי. הוא מזמן אותו לאופרה ולאחר אימון מופיע ג'וני בהצלחה באריה "אאידה השמימית" ("Celeste Aïda") מתוך אאידה של ג'וזפה ורדי.

כולם מתלהבים ממנו פרט לבטלי שמתרגז וקורע את החוזה שלו.

בין ג'וני לפרודנס מתפתחת אהבה. ג'וני שוכר להקה ושר לה בלילה שיר. היא יורדת בחצות והם מתנשקים (מכאן שם הסרט).

העניין מסתבך לאחר שמגיעים אליה שמועות שג'וני מאורס עם מרי (מרג'ורי ריינולדס) שעובדת אתו בחברת השליחויות. היא מראה לו יחס קר ובעצם מנתקת את היחסים עמו ובטלי נקרא שוב לשיר לצידה.

לאחר זמן מתברר לה שהשמועות לא נכונות, בטלי "משתכנע" להתפטר וג'וני חוזר לבמה והם מופיעים במופע גדול עם מקהלה ושרים לפי המוזיקה של הסימפוניה החמישית של צ'ייקובסקי בניצוחו של חוסה איטורבי.

## צוות השחקנים

## קישורים חיצוניים

* קדימון לנשיקת חצות, באתר יוטיוב
* חוסה איטורבי מנגן ומנצח על סיום הקונצ'רטו לפסנתר מס' 1 של צ'ייקובסקי ב"נשיקת חצות", באתר יוטיוב
* חוסה ואמפרו איטורבי מנגנים את "אטיוד המרד" של שופן ב"נשיקת חצות", באתר יוטיוב
* פגישתם הראשונה של מריו לנצה וקתרין גרייסון - "Mamma Mia, Che Vo' Sape", באתר יוטיוב
* מריו לנצה שר "דמעה נסתרת" מתוך "שיקוי האהבה" בליווי של חוסה איטורבי, באתר יוטיוב
* מריו לנצה שר "אאידה השמימית" ב"נשיקת חצות", באתר יוטיוב
* סצנת הסיום של "נשיקת חצות", באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1949
קטגוריה:סרטים באנגלית
קטגוריה:סרטי מטרו גולדווין מאייר
קטגוריה:סרטים מוזיקליים אמריקאיים
קטגוריה:סרטים רומנטיים
קטגוריה:סרטים על אופרה
קטגוריה:סרטי מריו לנצה
איילט טריפולי

**איילט טריפולי** (בטורקית עות'מאנית: **ایالت طرابلس شام**; בערבית: **طرابلس الشام**) היה איילט של האימפריה העות'מאנית. הבירה הייתה בטריפולי. שטחו המדווח במאה ה-19 היה .

האיילט נמתח לאורך החוף, מהגבולות הדרומיים של הרי נור בצפון, אל הנקיק של ג'וניה דרומה, אשר הפריד בינו לבין שטחה של סנג'ק צידון-ביירות.

יחד עם ערי החוף שכללו מוסלמים סונים ונוצרים מרונים, הערים לטקיה, ג'בלה, בניאס, טרטוס, טריפולי, בתרון וגבל, האיילט כללו את ואדי אל-נסארה (עמק הנוצרים), את הרי אנסריה, שיושבו על ידי העלווים, כמו גם מרחבי הצפון של רכס לבנון, שם רוב התושבים היו נוצרים מרונים.

## היסטוריה
השלטון העות'מאני באזור החל בשנת 1516, אך האיילט לא הוקם עד 1579, אז הוקם מהמחוזות הצפון-מערביים של איילטים דמשק וחלב.

בתחילת הכיבוש העות'מאני בשנים 1516–1579, ענייני הסנג'ק היו תחת שליטה של אמירי אסאף הטורקמנים מ-Ghazir בקיסרואן. כאשר הוקם האיילט מחדש בשנת 1579, הועמדה משפחה חדשה של טורקמנים, הספאים, והם החזיקו בשלטון עד מותו של בן המשפחה, יוסוף, בשנת 1625.

בשנים 1800–1808, 1810–1820 ו-1821–1835 מושל האיילט היה מוסטפא אגא ברבר.

## חטיבות מנהליות
האיילט כלל חמישה סנג'קים בין השנים 1700–1740 כדלקמן:
# סנג'ק טריפולי (טריפולי)
# סנג'ק חמה (חמה)
# סנג'ק חומס (חומס)
# סנג'ק סלמיה (סלמיה)
# סנג'ק ג'בלה ג'בלה)

## הערות שוליים

קטגוריה:האימפריה העות'מאנית: איילטים
קטגוריה:לבנון: היסטוריה
קטגוריה:סוריה: היסטוריה
קטגוריה:טריפולי (לבנון)
איילט בצרה

**איילט בצרה** (בטורקית עות'מאנית: **ایالت بصره**) היה איילט של האימפריה העות'מאנית. שטחו המדווח במאה ה-19 היה .

## היסטוריה
לבצרה היה בעבר ממשלה תורשתית (מולקיאט), אך היא צומצמה לאיילט רגיל כאשר נכבשה על ידי הסולטאן מהמט הרביעי. בשנת 1534, כאשר העות'מאנים כבשו את בגדאד, נכנע ראשיד אל-מוגאמיס, האמיר הבדואי ששלט אז בבצרה, לעות'מאנים. בצרה הפכה למחוז עות'מאני בשנת 1538, ומושל עות'מאני מונה עד 1546. מאוחר יותר הוכפף האיילט לאיילט בגדאד בתקופת השושלת הממלוכית בעיראק, אולם הוא הופרד מבגדאד שוב בין השנים 1850–1862.

## הערות שוליים

קטגוריה:האימפריה העות'מאנית: איילטים
קטגוריה:עיראק: היסטוריה
קראטה במשחקים האולימפיים

ממוזער|170px
**[[קראטה]] ב[[המשחקים האולימפיים|משחקים האולימפיים]]** נערכו לראשונה, ובפעם היחידה, במסגרת אולימפית באולימפיאדת טוקיו (2020).

קראטה במשחקים התקיימו בשתי קטגוריות: קומיטה  וקאטה. בתחרות הקומיטה התחרו שישים מתחרים מרחבי העולם, לעומת עשרים בלבד שהתחרו בתחרות הקאטה. בשתי הקטגוריות התחרות קבוצות גברים וקבוצות נשים.

## היסטוריה
עוד בשנות ה-70 ניסה ז'אק דלקורט להביא להצבעות בוועד האולימפי את אישור משחקי הקראטה במשחקים האולימפיים. בשנת 2009, בהצבעה שערך הוועד האולימפי הבינלאומי, קראטה לא קיבל את הרוב הדרוש של שני שלישים על מנת להפוך את הענף לספורט אולימפי.

בחודש ספטמבר 2015 נכלל הקראטה ברשימת הענפים המועמדים להיחשב כספורט אולימפי יחד עם בייסבול, סופטבול, סקייטבורדינג, גלישת גלים, וטיפוס צוקים. באוגוסט 2016 הצביע הוועד האולימפי הבינלאומי בעד הכללת כל הענפים.

## מבנה התחרות
תחרות הקראטה האולימפית העמידה שמונה מדליות זהב: שש לתחרות הקומיטה (עם שלוש קטגוריות משקל לכל מין) ושתיים לתחרות הקאטה (אחת לכל מין).

## טבלת המדליות
### אולימפיאדת טוקיו (2020)

## הערות שוליים

קטגוריה:ענפי ספורט במשחקים האולימפיים
קטגוריה:קראטה
זיוה (מאכל)

**זיוה** היא מאכל מהמטבח הישראלי (בהשפעת המטבח התימני) העשוי מבצק עלים ומצופה שומשום, הממולא בגבינה (לרוב בולגרית, פטה או קוטג') וזיתים. היא מוגשת בבית ובמסעדות. את הזיוה מבשלים בסגנון דומה למלוואח התימני, אבל מרכיביה דומים יותר לבורקס, שניהם מאכלים נפוצים בישראל. בדרך כלל מגישים את הזיוה לצד רוטב חריף (זחוק), ביצים וסלט ירקות ישראלי.

המאכל הומצא ברשת המסעדות נרגילה על ידי זיוה טוויל, מלצרית ובת זוגו של הבעלים נרי אבנרי, שהחליט לקרוא למאכל על שמה.

## היסטוריה
הזיוה הומצאה בשנת 1989 על ידי זיוה טוויל ברשת המסעדות נרגילה. אבנרי פתח את המסעדה הראשונה של נרגילה ב-1983, בפינת הרחובות בן-יהודה וז'בוטינסקי בתל אביב. אימו, שושנה סעדה, הייתה הטבחית הראשית במסעדה. במסעדה נמכרו מאכלים תימניים מסורתיים כמלאווח, ג'חנון ומרק רגל. בסוף שנות ה-80, אשתו של נרי, זיוה טוויל, הכינה מאכל מחודש, בצק עלים בצורת פרסה בציפוי שומשום ובמילוי גבינה וזיתים. נרי התלהב מהרעיון וקרא למאכל על שמה, ובאותו זמן גם התחילו למכור את מאכל הזיוה ברשת.

רשת המסעדות "נרגילה" לא החזיקה מעמד למרות הצלחתה. עם זאת, מאכל הזיוה תפס תאוצה מהר מאוד, וכאשר הרשת נסגרה, הזיוה הגיעה לרשתות ישראליות אחרות בווריאציות ובמחירים שונים וכיום מצויה מאוד. הזיוה בהמשך תפסה תאוצה מסוימת גם מחוץ למדינת ישראל, בארצות הברית ובאירופה.

## ראו גם
* מלוואח
* בורקס
* המטבח הישראלי

## הערות שוליים

קטגוריה:מאכלי גבינה
קטגוריה:מאפים ישראליים
קטגוריה:המטבח התימני
קטגוריה:מאכלים הקרויים על שם אישים
אשל פשטי

**אשל פשטי** (נולד ב-21 באפריל 1958) הוא קצין צה"ל בדימוס בדרגת אלוף-משנה שכיהן כמפקד עוצבת עמוד האש.

## ביוגרפיה
עם גיוסו לצה"ל שובץ פשטי בחיל התותחנים, סיים את מסלול ההכשרה ללוחמים, קורס קצינים ושימש כמפקד מחלקה. בהמשך מסלולו הצבאי שירת כמפקד סוללה. במלחמת לבנון הראשונה שירת כמפקד הסיוע החטיבתי של חטיבת גולני.

בשנים 1985–1986 שירת כמפקד גדוד 405 ובשנים 1988–1989 פיקד על גדוד 404. לאחר מכן שירת כמפקד יחידת מיתר.

בשנים 1992–1994 פיקד על עוצבת אשדות. בשנים 1994–1996 פיקד על עוצבת עמוד האש, ובשנים 1996–2000 שימש כראש מפקדת קצין בטיחות ראשי ומבק"א יבשה, והיה בין היתר חבר, בשנת 1997, בוועדת חקירה לבדיקת אסון השריפה בוואדי סלוקי, בו נהרגו חמישה מלוחמי חטיבת גולני ונפצעו חמישה נוספים.

גר בגן יאשיה.

## הערות שוליים

קטגוריה:מפקדי גדודים בחטיבה 282
קטגוריה:מפקדי אגד ארטילרי 215
קטגוריה:מפקדי יחידת מיתר
קטגוריה:אלופי-משנה בצה"ל
קטגוריה:מפקדי עוצבת אשדות
קטגוריה:גן יאשיה: אישים
קטגוריה:ישראלים שנולדו ב-1958
המפלגה הפשיסטית האלבנית

**המפלגה הפשיסטית האלבנית** (באלבנית: **Partia Fashiste Shqiptare**) הייתה מפלגה פשיסטית שפעלה במהלך מלחמת העולם השנייה, מ-1939 אז החלה הפלישה האיטלקית לאלבניה והוקמה אלבניה האיטלקית אך לאחר כניעת האיטלקים ונפילת המשטר הפשיסטי באיטליה בספטמבר 1943 ולאחר מכן, החל באלבניה כיבוש גרמני והמפלגה פורקה בפועל.

המפלגה הייתה שלוחה של המפלגה הפשיסטית האיטלקית, וחבריה נדרשו להישבע שבועת נאמנות למוסוליני. 

## היסטוריה
ב-25 במרץ 1939 הציב הדיקטטור האיטלקי, בניטו מוסוליני אולטימטום לזוגו הראשון, מלך אלבניה, שם דרש שאלבניה תהפוך למדינת חסות איטלקית או שיאבד את השלטון. כאשר זוגו סירב פלשו האיטלקים לאלבניה באפריל של אותה השנה והדיחו אותו מהשלטון, זמן קצר לאחר מכן זוגו ברח מהמדינה והאיטלקים הקימו מדינת בובות איטלקית - אלבניה האיטלקית.

ב-11 באפריל הורה שר החוץ האיטלקי, גליאצו צ'אנו, לקבוצה של אלבנים ידועים לבקש משלטונות איטליה הרשמיים רשות להקים את "המפלגה הפשיסטית האלבנית". בסוף אפריל אישרה ממשלת איטליה את הקמתה של המפלגה. ב־23 באפריל הגיע מזכיר המפלגה הפשיסטית האיטלקית, אקילה סטראצ'ה, מלווה בשתי ספינות מלחמה איטלקיות לאלבניה כדי להודיע רשמית על הקמת המפלגה שנוסדה ב-2 ביוני. עם זאת, היא לא אישרה את חוקת המפלגה עד 6 ביוני.

המפלגה הפשיסטית האיטלקית חוקקה חוקים שמנעו מיהודים להצטרף לשורות המפלגה ואף פעלו להדרת היהודים מלהיות אנשי חינוך ברחבי אלבניה הכבושה, כל האלבנים ששירתו את הכובשים האיטלקים נדרשו להצטרף אליה והיא הפכה למפלגה הפוליטית החוקית היחידה במדינה.

## קישורים חיצוניים
* 
* 
* 
* 
* 

## הערות שוליים

אלבנית
קטגוריה:אלבניה: מפלגות
קטגוריה:אלבניה במלחמת העולם השנייה
קטגוריה:מפלגות שהוקמו ב-1939
אנואר תוהאמי

**אנואר מוחמד תוהאמי** (בערבית: **أنور محمد التهامي**; נולד ב-15 בינואר 1995) הוא כדורגלן מרוקאי יליד ספרד, המשחק בעמדת הקשר בסאוטה.

## קריירה
תוהאמי נולד בעיר סאוטה, מובלעת ספרדית בצפון אפריקה הממוקמת בקצה הצפוני של המגרב במרוקו לחוף הים התיכון ומצר גיברלטר.

הוא החל לשחק כדורגל באקדמיית הנוער של ריאל ואיאדוליד, ובגיל 17 החל לשחק בקבוצת המילואים של המועדון, ששיחקה באותו זמן בליגה הרביעית.

ב-15 באוקטובר 2014 ערך את הופעת הבכורה שלו בקבוצה הבכירה של המועדון, כשעלה כמחליף בדקה ה-77 במשחק גביע המלך נגד ז'ירונה, בו ניצחה קבוצתו בבית 2–0. את הופעת הבכורה שלו בליגה עשה ב-1 במאי 2016, כשעלה כמחליף בתיקו 1–1 עם דפורטיבו לוגו.

בעונת 2017/2018 הפך לשחקן הרכב, וסייע לקבוצה לעלות ללה ליגה. את הופעת הבכורה שלו בלה ליגה עשה תוהאמי ב-17 באוגוסט 2018, בתיקו 0–0 עם ז'ירונה.

ב-13 בינואר 2020 הושאל לחצי עונה לפנאתינאיקוס, ובספטמבר 2020 הושאל לעונה אחת לאפואל ניקוסיה מליגת העל הקפריסאית.

### קריירת נבחרות
תוהאמי נולד בספרד, אך הוריו הם ממוצא מרוקאי, והוא בחר לייצג את נבחרת מרוקו. הוא ערך את הופעת הבכורה שלו בנבחרת הבוגרת ב-6 בספטמבר 2019, בתיקו 1–1 במשחק ידידות עם .

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:כדורגלנים ספרדים
קטגוריה:קשרי כדורגל מרוקאים
קטגוריה:קשרי כדורגל ספרדים
קטגוריה:סאוטה: כדורגלנים
קטגוריה:כדורגלני ריאל ואיאדוליד
קטגוריה:כדורגלני פנאתינאיקוס
קטגוריה:כדורגלני אפואל ניקוסיה
קטגוריה:כדורגלני נבחרת מרוקו
קטגוריה:מרוקאים שנולדו ב-1995
קטגוריה:ספרדים שנולדו ב-1995
חוק הגיוס הלאומי

ממוזער|חבורת נשים בונות מטוס יפני, 1944
**חוק הגיוס הלאומי** נחקק בהוראתו של ראש ממשלת יפן, פומימרו קונואה בפרלמנט היפני. החוק נועד לחזק את כלכלת האימפריה היפנית במהלך מלחמת סין–יפן השנייה.

לחוק הגיוס הלאומי היו חמישים סעיפים, שקבעו את השליטה הממשלתית בארגונים אזרחיים (כולל איגודי עובדים), הלאמת התעשייה האסטרטגית, פיקוח מחירים, קיצוב והלאמת כל כלי התקשורת ביפן. החוקים נתנו לממשלה את הסמכות להשתמש בתקציבים ללא הגבלה כדי לסבסד את המלחמה ולפצות את היצרנים על הפסדים שנגרמו כתוצאה מגיוס המפעלים והעובדים בזמן המלחמה. בשמונה עשר מתוך חמישים סעיפי החוק עונשים על המפרים אותו. חוז זה היה בסיס להקשחת צנזורה באימפריה היפנית.

## היסטוריה
החוק נקבע כלא חוקתי שהוצג לדיון בינואר 1938, אך התקבל בסופו של יום לאחר לחצים כבדים מהצבא היפני הקיסרי והוא נכנס לתוקף כבר במאי 1938. החוק בוטל בדצמבר 1950 על המפקד העליון של כוחות הברית ששלט ביפן לאחר כניעת האימפריה היפנית.

פקודת השירות הלאומי הייתה חוק משלים שהוציא ראש הממשלה קונואה אישר, החוק הסמיך את הממשלה לגייס כל עובד (אזרח) כדי להבטיח אספקה מספקת של עובדים בתעשיית נשק אסטרטגית, למעט מקרים חריגים שמשוחררים בשל לקות פיזית או נפשית.

התוכנית יצא לפועל בניצוחו של משרד הרווחה היפני ובשיאה גויסו כ-1,600,000 גברים ונשים. הפקודה הוחלפה על ידי חוק הניוד של שירות העבודה הלאומי במרץ 1945, אך גם הוא בוטל בדצמבר 1945 על ידי המפקד העליון של כוחות הברית לאחר שהאימפריה היפנית נכנעה לבעלות הברית.

## הערות שוליים

קטגוריה:האימפריה היפנית: פוליטיקה
קטגוריה:יפן במלחמת העולם השנייה
תמצית קנאביס

ממוזער|מוצר שכותרתו "תמצית שמן קנאביס"
ממוזער|תמצית קנאביס במכל בגודל שפתון
**תמצית קנאביס** או **רכז קנאביס** (נקרא גם תרכיז מריחואנה או תמצית מריחואנה) הוא מסה מרוכזת של טטרהידרוקנבינול (THC) ו/או קנאבידיול (CBD). תרכיזי קנאביס מכילים רמות THC גבוהות במיוחד והם עד פי ארבעה חזקים יותר בתכולת THC בהשוואה למריחואנה בדרגה גבוהה שבדרך כלל כוללת כ-20% THC. עד 2017, על פי הדיווחים, תרכיז מזוקק כלל תכולת THC של 99.58%.

ממיסים נדיפים כגון אתנול, בוטאן, פרופאן והקסאן משמשים לעיתים קרובות להכנת תמציות, מה שמוביל לסכנות אש והתפוצצות בסביבות בלתי מבוקרות. מיצוי נוזלים סופר-קריטי באמצעות פחמן דו-חמצני מקל על חששות מאש ופיצוץ ומביא למוצר באיכות גבוהה.

תרכיזים המיוצרים על פי חוק למכירה קמעונאית במדינות חוקיות ארוזים לעיתים קרובות במכלים קטנים.

## בקולורדו
בקולורדו, האגף לאכיפת מריחואנה (MED) מסדיר כמעט כל היבט של תהליך זרע הקנביס למכירה. ישנן תקנות כבדות על הכלים המחזיקים את התרכיז: הכלים חייבים להיות נעולים בפני ילדים, אטומים, ועליהם להכיל טקסט משפטי רב המזהיר את הצרכן מפני סיכוני הצריכה.

## רשימת תרכיזים
סוגים נפוצים של תרכיז קנאביס:
* שמן אתרי של פרחי קנאביס
* קוויאר (סלעי ירח) - תרמילי קנאביס שטבלו בתוכם או רוססו בשמן חשיש, ולאחר מכן הפכו לגבישי קנאביס.
* פירורי קנאביס
* גבישי קנאביס
* תַזקִיק
* ניפוי יבש
* תרכיז קנאביס המיוצר באופן מסורתי על ידי ייבוש צמח הקנאביס והכפת החומר הצמחי הנקבי המיובש על סדרת מסכים ולאחר מכן ניפוי, איסוף ולחיצה של החלקיקים.
* בועת חשיש - חשיש מטוהר במים
* ג'אראס

## לקריאה נוספת

* * 


## קישורים חיצוניים


* 


## הערות שוליים

קטגוריה:קנאביס
הממשלה הדמוקרטית של אלבניה

**הממשלה הדמוקרטית של אלבניה** הייתה ממשלה זמנית שהוקמה באלבניה עם שחרורה מהכיבוש הגרמני והתקיימה עד לשנת 1946.

## היסטוריה
הממשלה הדמוקרטית של אלבניה הוקמה ב-20 באוקטובר 1944 על ידי תנועת השחרור הלאומית, כאשר ההתנגדות הפרטיזנית האלבנית בשנים 1940–1944 הסתיימה. ממשלה זמנית קיבלה את השלטון לאחר שחרור המדינה מהכוחות הגרמניים ב-28 בנובמבר. ראש הממשלה הזמני שלה היה המזכיר הכללי אנוור הוג'ה מהמפלגה הקומוניסטית של אלבניה. הממשלה הזמנית הייתה אמורה להתקיים עד לקיום הבחירות ולכינוס אספה מכוננת.

בראשות הממשלה הובילה תנועת השחרור הלאומית, אשר בתורה נשלטה על ידי המפלגה הקומוניסטית. מלכתחילה, הממשלה הדמוקרטית הייתה מדינה קומוניסטית. היא רדפה את המפלגה הלאומנית באלי קומבטאר, משימה שהוקלה מעט על ידי שיתוף הפעולה שלהם עם הנאצים. המלך זוג הראשון הורחק למעשה; הממשלה הדמוקרטית מנעה ממנו לחזור למדינה. ה-LNÇ יצר במהירות יחסים קרובים עם מדינות קומוניסטיות אחרות.

הבחירות התקיימו ב-2 בדצמבר 1945. בשלב זה, LNÇ הפך לחזית הדמוקרטית של אלבניה, שהייתה הארגון היחיד שהתמודד בבחירות. ב-10 בינואר 1946 הוכרזה הרפובליקה העממית של אלבניה.

## הערות שוליים

קטגוריה:אלבניה במלחמת העולם השנייה
קטגוריה:אלבניה: היסטוריה
נחל חדב

**נחל חדב** הוא נחל אכזב קצר הזורם מרמת חדב, לכיוון מעלה המישר, ומשם הוא ממשיך לנחל מישר.

## תוואי הנחל
תחילתו של נחל חדב בהר עריף. מההר הוא ממשיך  מעל סלע הגיר הקשה של רכס עריף. שמו של קטע זה של הנחל הוא רמת חדב. הנחל ממשיך לכיוון מעלה המישר ולצידו המערבי. ממקום זה הוא יורד במדרגה טקטונית לכיוון מעלה מישר,  בקרבת קו צינור אילת-אשקלון עד למרגלותיו של מעלה מישר. צפונית לגבעת אגודל, בצפון המישר, ממשיך הנחל לכיוון מזרח וזורם בעמק רחב ידיים לאורך 5 ק"מ לערך, עד שהוא נפגש עם נחל מישר. דרך עפר בחלקו האחרון מובילה לנחל נקרות. לאורך הנחל מספר גבים ומפלים המלאים בעונה.

## הצומח והחי
הצמחייה האופיינית לנחל היא מדברית. באזור ניתן לראות עצי שיטה. בין היתר נראה חרדון צב במקום.

## קישורים חיצוניים

* גיא שחר, 

## הערות שוליים

קטגוריה:הנגב: נחלים
קטגוריה:הערבה: שמורות טבע
צ'ארלס ובסטר הות'ורן

**צ'ארלס ובסטר הות'ורן** (באנגלית: **Charles Webster Hawthorne**; 8 בינואר 1872 – 29 בנובמבר 1930) היה צייר דיוקנאות וז'אנר אמריקאי ומורה ידוע שהקים את  ("בית הספר לאמנות הות'ורן") בשנת 1899.

## ביוגרפיה
הוא נולד בלודי, אילינוי, אך הוריו חזרו למיין, שבה נולד אביו של צ'ארלס. בגיל 18 הוא נסע לניו יורק, עבד כנער משרדים במפעל ויטראז' ולמד בלילה בבית ספר לאמנות עם הארי סידונס מובריי וויליאם מריט צ'ייס. כמו כן למד באקדמיה הלאומית לעיצוב ובליגת הסטודנטים לאמנות.

לאחר מכן נסע לאירופה ולמד בהולנד ובאיטליה. 

בשנת 1908 נבחר לאקדמיה הלאומית לעיצוב כחבר עמית והפך לאקדמאי מלא בשנת 1911.

הות'ורן הכריז כי ההשפעה הדומיננטית ביותר בקריירה שלו היא של ויליאם מריט צ'ייס, איתו עבד גם כתלמיד וגם כעוזר. 

שניהם היו מורים מוכשרים מטבע הדברים וציירים פיגורטיביים שנמשכו לצבע עשיר של ציורי שמן. צ'ייס העביר את מסורת בית הספר לאמנות במינכן בנושא הצבע, והות'ורן למד ממנו כל מה שיכול היה.

במהלך לימודיו בהולנד כעוזרו של צ'ייס, הות'ורן החליט לפתוח בית ספר לאמנות.

את חורפיו בילה בפריז ובניו יורק, ואילו בתקופת הקיץ שהה ב שבמסצ'וסטס, בקצה קייפ קוד, מקום בו הקים את בית הספר שלו. בנוסף להקמת בית הספר לאמנות של קייפ קוד, הות'ורן היה גם חבר מייסד באגודת האמנות של פרובינסטאון שהוקמה בשנת 1914.

בית הספר לאמנות בקייפ קוד היה בית הספר הקיץ הראשון שלימד ציור דמויות בחוץ, וגדל לאחד מבתי הספר לאמנות המובילים במדינה. במשך שלושים שנה של ניהול על ידי הות'ורן, משך בית הספר כמה ממדריכי האומנות והתלמידים המוכשרים ביותר בארץ, כולל ג'ון נובל, ריצ'רד מילר ומקס בוהם. בבית הספר שלו הציג הות'ורן ביקורת שבועית והעביר שיחות לימודיות, הנחה את תלמידיו וחינך לאידיאלים אך מעולם לא כפה את הטכניקה או את השיטה שלו.

בין הסטודנטים שלו היו נורמן רוקוול, ויליאם הנרי ג'ונסון וברטה נויס, דמות חשובה בעולם האמנות של וושינגטון הבירה.

## גלריה

File:Charles-webster-hawthorne-lady-in-red.jpg

File:Brooklyn Museum - The Red Bow - Charles W. Hawthorne - overall.jpg

File:Green Sky Landscape Charles Webster Hawthorne.jpeg

File:El aprendiz - Charles Webster Hawthorne.jpg

File:Charles W. Hawthorne - Fisher Children.jpg

File:Charles Webster Hawthorne (American Painter, 1872-1930) Sewing.jpg

File:Hawthorne Woman sewing.jpg

File:Charles W. Hawthorne - The Bridge at Provincetown.jpg

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:ציירים אמריקאים
קטגוריה:אמריקאים שנולדו ב-1872
קטגוריה:אמריקאים שנפטרו ב-1930
גרינאו שבאלמטל

**גרינאו שבאלמטל** (בבווארית: **Grünau im Almtal**) הוא כפר במחוז גמונדן במדינת אוסטריה עילית שבאוסטריה.

## גאוגרפיה
גרינאו נמצא בתוך עמק המוקף ברכס הרים עם נהר האלם העובר ברחבי העמק.

## ספורט
בגרינאו יש מסורת כדורגל מקומית חזקה, ועל כך יש להם קבוצה משלהם: UFC Drack Bau Grünau. משחקי הבית מתקיימים באצטדיון הכדורגל המקומי: **Sportplatz Union Grünau**.

## גלריית תמונות

Grünau im Almtal - Kirche.JPG|כנסיית הקהילה בכפר והאזור מסביב


## קישורים חיצוניים

* 

קטגוריה:אוסטריה עילית: יישובים
קרחון פאבלאק

**קרחון פאבלאק** (באנגלית: **Pavlak Glacier**) הוא קרחון ברכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

הקרחון מנקז את מזרח הרכס.

הקרחון זורם לכיוון מזרח, ונשפך אל קרחון לורי, בסמוך מדרום להר פרדוהל.

גובהו של הקרחון 1,196 מטרים מעל פני הים.

## היסטוריה
### גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרי טלורומטר, ועל תצלומי אוויר שצולמו על ידי צי ארצות הברית בין השנים 1960 – 1962.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של תומאס ל. פאבלאק (Thomas L. Pavlak), מהתוכנית האנטארקטית של ארצות הברית, שהיה גאולוג בתחנת הקוטב הדרומי בעונת המחקר (הקיץ האנטארקטי) 1962  – 1963.

## קישורים חיצוניים

* קרחון פאבלאק באתר הסקר הגאולוגי של ארצות הברית
* קרחון פאבלאק באתר הגאזט האנטארקטי של ממשלת ניו זילנד
* קרחון פאבלאק באתר הגאזט האנטארקטי של ממשלת אוסטרליה
* קרחון פאבלאק באתר הגאזט האנטארקטי המשווה SCAR של ממשלת אוסטרליה
* קרחון פאבלאק באתר mindat
* תצלום לוויין של אזור קרחון פאבלאק
* מחשבון מרחקים - המרחק מקרחון פאבלאק לאתרים סמוכים
* מזג אוויר נוכחי עדכני עבור קרחון פאבלאק
** תחזית מזג אוויר עדכנית ארוכת טווח עבור קרחון פאבלאק
** נתוני מזג אוויר היסטוריים עבור קרחון פאבלאק
** סטטיסטיקות מזג אוויר עבור קרחון פאבלאק

## הערות שוליים

פאבלאק
פאבלאק
שארנשטיין

**שארנשטיין** (בבווארית: **Scharnstein**) היא עיירה במחוז גמונדן שבמדינת אוסטריה עילית באוסטריה.

## גאוגרפיה
העיירה שארנשטיין שוכנת בלב עמק אלם. כ-55% מאדמות העיירה מיוערים, ו-36% הם אדמות חקלאיות.

## גלריית תמונות

Scharnstein 20200222.jpg|העיירה במבט מלמעלה


## קישורים חיצוניים

* 

קטגוריה:אוסטריה עילית: יישובים
פטנבאך

**פטנבאך** (בבווארית: **Pettenbach**) היא עיירה במחוז קירכדורף אן דר קרמס שבמדינת אוסטריה עילית באוסטריה.

## גאוגרפיה
העיירה פטנבאך שוכנת בטראונוירטל. כ-16% מאדמות העיירה מיוערים, ו-74% הם אדמות חקלאיות.

## דמוגרפיה

## גלריית תמונות

Pettenbach Schmiedtaverne.JPG|מבט צדדי על אחד מבתי העיירה המרכזיים


## קישורים חיצוניים

* 

קטגוריה:אוסטריה עילית: יישובים
סן פדרו דה מקוריס

**סן פדרו דה מקוריס** (בספרדית: **San Pedro de Macorís**) היא בירת מחוז סן פדרו דה מקוריס ברפובליקה הדומיניקנית. העיר היא אחת מעשר הערים הגדולות במדינה, ומונה כ-217,000 תושבים, כולל המטרופולין שלה. היא ניחנה באקלים סוואנה טרופי.

## היסטוריה
העיר הוקמה בשנת 1822 בשוליו המערביים של נהר איגואמו, כתוצאה מגדילת ההגירה מהחלק המזרחי של סנטו דומינגו. בשנת 1840 החלו המתיישבים להגר גם לשוליו המזרחיים של הנהר, והעיר הפכה לאחת הערים היצרניות ביותר של הרפובליקה הדומיניקנית. האוכלוסייה גדלה בהדרגה, והתמסרה בעיקר לייצור מזון.

בשנת 1858 היא קיבלה את שמה הנוכחי, סן פדרו דה מקוריס. בסוף המאה ה-19 הוצפה העיר בפליטים קובניים שנמלטו מאימת מלחמת העצמאות הקובנית, שהביאו איתם את הידע לגידול קני סוכר, והפכו את הגידול לענף החקלאות המרכזי באזור. המחסור בסוכר העצים במלחמת העולם הראשונה, וסן פדרו משכה גל של אנשי עסקים אירופאיים. הפריחה הכלכלית הביאה לגיוס של המוני עובדים אפרו-קריבים מאיי האנטילים הקטנים, שעם השנים הפכו לרוב בקרב תושבי העיר.

## ספורט
סן פדרו ידועה כמקום הולדתם של שחקני בייסבול רבים, כשבה נולדו כ-100 שחקני MLB, והעיר מוכרת גם בשם "The Cradle of Shortstops".

כשהובאו מהגרים כעובדי קבלן למטעי סוכר במזרח הקריביים, הם הביאו את תחרויות הקריקט. הם הקימו קבוצות ושיחקו אחד נגד השני. הבעלים והמנהלים של רבים ממטעי הסוכר היו אמריקאים, והם שילמו כסף לשחקני קבוצות הקריקט כדי שישחקו בייסבול במקום קריקט. גם בניית אקדמיית הבייסבול של שחקן הבייסבול ויק פאואר תרמה להפיכת העיר למעצמת בייסבול.

## תחבורה
את העיר משרת נמל התעופה קואבה לאס מרבייאס.

## קישורים חיצוניים

* 

## הערות שוליים

קטגוריה:הרפובליקה הדומיניקנית: ערים
קטגוריה:יישובים שהוקמו ב-1822
באד ויימסבאך-ניידהארטינג

**באד ויימסבאך-ניידהארטינג** (בבווארית: **Bad Wimsbach-Neydharting**) היא עיירה ומקום מרפא במחוז ולס שבמדינת אוסטריה עילית באוסטריה.

## אוכלוסייה

## עיירות תאומות
לבאד ויימסבאך-ניידהארטינג עיר תאומה אחת:
* 

## גלריית תמונות

Bad Wimsbach-Neydharting Feuerwehrhaus Bergham-Kösslwang-3836.jpg|תחנת כיבוי מקומית


## קישורים חיצוניים

* 

## הערות שוליים

קטגוריה:אוסטריה עילית: יישובים
קטגוריה:מקומות מרפא
New Deli

**ניו דלי** (או בשמה המסחרי **New Deli**) היא רשת מזון מהיר ישראלית המציעה מבחר גדול של כריכים.

## פעילות
הרשת הוקמה בינואר 2004. הסניף הראשון הוקם ברחוב הלל בירושלים. הרשת זכתה לפופולריות ושנתיים לאחר מכן פתחה סניף גם במושבה הגרמנית בירושלים, ונפתחו סניפים נוספים במקומות שונים בארץ. בשנת 2017, פתחה ניו דלי לראשונה סניף בצפון הארץ.

נכון לשנת 2021 מונה הרשת 35 סניפים בפריסה ארצית. סניפי הרשת פועלים בזכיינות.

## קישורים חיצוניים

* 

## הערות שוליים

קטגוריה:רשתות מזון מהיר ישראליות
למור ננסי

**למור ננסי** (שם מדעי: *Cheirogaleus*) הוא סוג ממשפחת הלמורים הצמריים שבעל-משפחת הלמורים החי ביערות מדגסקר.
## מאפיינים
למורים אלה למרות שמם מעט יותר גדולים מבני הסוג למור עכברי, בו המינים הקטנים ביותר בסדרת הפרימטים, אך עדיין מגיעים רק לאורך 19 עד 27 ס"מ עם זנב באורך 16 עד 17 ס"מ. הם בעלי אוזניים רחבות ופנים קצרות אך בעלות חוטם מחודד. הם שוכני עצים בעלי טפרים חדים לאחיזה חזקה בזלזלים וענפים קטנים ובעלי זנב שעיר ושמן בו הם מאחסנים מזון. 

אלו מינים פעילי לילה החיים בין העצים הסבוכים ביערות גשם, יערות יבשים ובשיחיות סמוכים לחופי מדגסקר כשהם נמנעים מירידה לקרקע לרוב. בשעות היום הם נחים יחדיו בחללי עצים בבדידות או בקבוצות קטנות אך הם פועלים ביום לבדם.

## מינים
* *Cheirogaleus andysabini*
* *Cheirogaleus crossleyi*
* *Cheirogaleus grovesi*
* *Cheirogaleus lavasoensis*
* *Cheirogaleus major*
* *Cheirogaleus medius*
* *Cheirogaleus minusculus*
* *Cheirogaleus shethi*
* *Cheirogaleus sibreei*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אטיין ז'ופרואה סנט-אילר
קטגוריה:בעלי חיים שתוארו ב-1812
קטגוריה:למורים צמריים
אעצם

**אעצם** (בערבית: **الأعسم**; תעתיק מדויק: **אל-אעסם**) הוא כפר בלתי מוכר הקרוי על שם השבט הבדואי שחי בו, במחוז הדרום בנפת באר שבע. על פי מפקד אוכלוסין בשבטים בדואים שהתבצע בשנת 2019, בשבט מתגוררים כ-10,400 תושבים, רובם המוחלט הם צעירים בגילי 1 עד 18.

בשבט קיימים שני בתי ספר, "אעצם ב'" ו"אלמסתקבל".

## הערות שוליים

קטגוריה:כפרים בדואים לא מוכרים בנגב
קטגוריה:בקעת חטיל
למור פאנר

**למור פאנר** (שם מדעי: *Phaner*) הוא סוג ממשפחת הלמורים הצמריים החי ביערות מדגסקר. סוג זה תואר למדע ב-1839 בידי ג'ון אדוארד גריי, כשבעבר שויך לסוגים למור ננסי או למור עכברי ואף לסוג למור ספורט ששייך למשפחה עצמאית.

## תיאור
בני הסוג הם למורים קטנים בגודלם המאופיינים ב"מסיכת פסים" כהה בין עיניהם בדומה למסיכת ראקון ופס עבה כהה על גבם כשהפרווה צמרית בצבע חום בהיר או חום-אפרפר. אורכם מגיע ל-23 עד 27 ס"מ עם זנב באורך 31 עד 40 ס"מ. משקלם הממוצע הוא 350 עד 500 גרם, מה שהופך אותם לבין הגדולים שבמיני הלמורים הצמריים. חלק מהמינים מסוגלים לזנק עם שרירי רגליהם וזנבם לאורך של 3 עד 4 מטרים מעץ לעץ.

הלמורים חיים לאורך מדגסקר במגוון סוגי יערות אך הם מצויים בסכנה עקב בירוא יערות והצטמצמות האוכלוסייה. הלמורים ניזונים בעיקר מלשד עצים ומצוף של מספר עצי פרי וגם מחרקים שונים כמו עשים. בעונה היבשה הם טריטוריאליים מאוד אך כשיש מספיק מזון הם חולקים את השטח עם למורים אחרים.

## מינים
*למור פאנר מסואלה (Phaner furcifer)
* Phaner pallescens
* Phaner parienti
* Phaner electromontis

## קישורים חיצוניים

קטגוריה:טקסונים שתוארו בידי ג'ון אדוארד גריי
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1839
קטגוריה:למורים צמריים
גילי רגב

**גילי רגב יוחאי** (נולדה ב-14 בדצמבר 1964) היא רופאה ישראלית, מומחית לרפואה פנימית ומחלות זיהומיות ומנהלת היחידה למניעה ובקרת זיהומים בבית החולים שיבא - תל השומר.

## ביוגרפיה
נולדה בברקלי, בארצות הברית. אביה השלים דוקטורט בכלכלה באוניברסיטת ברקלי באותה עת, ואמה הייתה יועצת חינוכית. בגיל שנתיים שבו לישראל לרמת אביב. כאשר למדה בכיתה ג' שבו לארצות הברית לשלוש שנים. בהיותה בכיתה ה' חזרו לישראל, התמקמו בעומר.

בצעירותה הייתה בתנועת הצופים, שימשה כמדריכה ורשג"דית. עשתה שנת שירות בגרעין רעים בתל מונד. לאחר מכן, שירתה בצה"ל ביחידת עילית של חיל המודיעין. אחרי שחרורה החלה בלימודי רפואה באוניברסיטת בן-גוריון בנגב, באר שבע. בשנה הרביעית ללימודים עשתה הפסקה לצורך מחקר בנוירוביולוגיה במכון ויצמן, רחובות, משם עברה לסטאז' במרכז הרפואי "שיבא" תל השומר ונישאה למיכאל יוחאי.

לפני ההתמחות הספיקה לקחת חלק במאבק במחלת הדבר בהודו והפכה לרופאת מטיילים. טסה עם משפחתה לאוניברסיטת הרווארד בבוסטון, כעמיתת מחקר עסקה במחקר עמידות חיידקים לאנטיביוטיקה "היו לי שם ארבע שנים של חוויות מקצועיות וצמיחה".

לאחר שובה ארצה, נתבקשה פרופ רגב להקים בשנת 2017 יחידה למניעת זיהומים, תחת פרופ גליה רהב בבית החולים "שיבא" תל השומר. במהלך מגפת הקורונה בישראל בחנה את השפעת החיסון נגד COVID-19 על רמות הנוגדנים והקשר בין נתון זה לסיכון להידבק והסיכון למחלה קשה. נכללת בין 50 הנשים שנבחרו כמשפיעות לשנת 2022, בחסות עיתון "גלובס". חשיפתה לתקשורת בימי המגפה הביאה איתה קטעים פחות נעימים, כמו התקפות ואיומים מצד מתנגדי חיסונים. בעיקר, הכעיסוה קבוצת רופאים שדיברה נגד החיסונים.

ב-2022 הייתה פרופ' רגב בצוות שאחראי להקמת מכון לחקר פנדמיות בבית החולים "שיבא", כדי להתכונן למגפות עתידיות.

## חיים אישיים
לפרופ' רגב יש שלושה בנים מנישואיה למיכאל יוחאי, אליו הייתה נשואה עד 2020. באחד הראיונות סיפרה כי נישואיה התפרקו סביב הקורונה.

ביום העצמאות של שנת 2020 הדליקה משואה בטקס הדלקת משואות אלטרנטיבי.

## קישורים חיצוניים

* 
* גלי וינרב, החוקרת שכל העולם עוקב אחרי ממצאיה, גלובס, 31 במרץ 2022
*

## הערות שוליים

קטגוריה:בוגרות תנועת הצופים בישראל
קטגוריה:בוגרי תיכון מקיף ד' (באר שבע)
קטגוריה:בעלות תואר דוקטור לרפואה מאוניברסיטת בן-גוריון בנגב
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:סגל המרכז הרפואי ע"ש חיים שיבא - תל השומר
קטגוריה:רופאות ישראליות למחלות זיהומיות
קטגוריה:רופאים ישראלים למחלות זיהומיות
קטגוריה:ישראלים שנולדו ב-1964
קטגוריה:ישראליות שנולדו ב-1964
למור עכברי גדול

**למור עכברי גדול** (שם מדעי: *Mirza*) הוא סוג ממשפחת הלמורים הצמריים המכיל 2 מינים והוא הסוג בעל המינים הגדולים ביותר במשפחתו. כמו שאר הלמורים הסוג אנדמי למדגסקר, במזרח מדגסקר. הוא תואר ב-1870 בידי ג'ון אדוארד גריי.

## תיאור
סוג זה מכיל את המינים הגדולים ביותר במשפחה והם מגיעים עד למשקל 300 גרם ולאורך של 300 מ"מ. הם בעלי פנים דמויות-עכבר עם חוטם מחודד, אוזניים גדולות ועיניים גדולות המותאמות לתנאי חשיכה. הפרווה אפורה בהירה עם בטן לבנה והזנב ארוך ושרירי.

מינים אלה הם פעילי לילה הנחים על ענפים וחללי עצים במשך היום ויוצאים בלילות לחפש פירות, צוף, חרקים ואף חולייתנים קטנים. הם מתקשרים בקולות מהדהדים ביער אך גם משתמשים בסימנים כימיים הנוצרים בשתן, רוק ובבלוטות ריחניות. הם מתרבים פעם בשנה לאחר היריון של 90 יום שבסופם נולדים 2 צעירים. טורפיהם כוללים את הפוסה, נמייה צרת-פסים, עקב מדגסקר וינשוף מדגסקר (*Asio madagascariensis*).

שני המינים מצויים בסכנת הכחדה ומוגנים בחוק לפי אמנת וושינגטון.

## מינים
*למור עכברי גדול דרומי      (*Mirza coquereli*)
*למור עכברי גדול צפוני      (*Mirza zaza*)

מין נוסף התגלה ב-1980 בידי איאן טאטרסול אך הוא לא אושר.

## קישורים חיצוניים

קטגוריה:בעלי חיים שתוארו ב-1870
קטגוריה:למורים צמריים
קטגוריה:טקסונים שתוארו בידי ג'ון אדוארד גריי
האגודה למדע בטיפול באוטיזם

**האגודה למדע בטיפול באוטיזם** (בקיצור: ASAT; באנגלית: Association for Science in Autism Treatment) הוא מוסד ללא מטרות רווח, אשר נוסד בשנת 1998, ומשרדיו ממקומים בהובוקן שבניו ג'רזי. חברי ועדת הייעוץ של הארגון כוללים את אריק פומבון  ואת סטפן ברט . טריסטאם סמית' היה אחד מחברי הדירקטוריון לפני מותו באוגוסט 2018. דו"ח של האגודה לניתוח התנהגות הבינלאומי הזכיר את אתר ASAT כמשאב שימושי להורים לילדים עם אוטיזם, וגם אוניברסיטת צפון טקסס ובית הספר לרפואה של אוניברסיטת מישיגן הזכירו את הארגון באתרם.

## השקפות
ASAT הזהירה מפני טיפול כילציה כטיפול באוטיזם, וציינה כי דווח כי שני ילדים מתו כתוצאה מטיפול זה, והגיעה למסקנה כי "אין מספיק ראיות מדעיות זמינות בשלב זה כדי לתמוך בטיפול כילצה כטיפול באוטיזם, ויש פוטנציאל לתופעות לוואי שליליות." טיפולים שלדעתם אינם מוכחים, ולא מוכחים לטיפול באוטיזם, כוללים הומאופתיה וטיפול בעזרת בעלי חיים. מחקר שפורסם הקשור למאות טיפולי האוטיזם ניתן למצוא באתר ASAT.

## ביקורת
ASAT זכתה לביקורת בשנת 1999 על ידי ברנרד רימלנד, שטען כי ניתוח התנהגות יישומי אינו יעיל כפי שטוענים ב-ASAT וכינה את עמדתם בנוגע לטיפולים באוטיזם "לא הגיונית ולא נגדית." ASAT הגיבה וטענה כי בשנים האחרונות *סקירת מחקר אוטיזם בינלאומית*, שם פרסם רימלנד את מאמרו, הציג "דפוס עקבי של קידום מוקדם וחסר ביקורת של" פריצות דרך "בטיפול בהיעדר תמיכה מחקר מהימנה". נכון לעכשיו, ניתוח התנהגות יישומי הוא הטיפול המקובל ביותר בחברה המדעית.

## הערות שוליים

קטגוריה:ארצות הברית: ארגוני בריאות ורפואה
קטגוריה:אוטיזם: ארגונים
קירכהאם (אוסטריה)

**קירכהאם** (בבווארית: **Kirchham**) היא עיירה במחוז גמונדן שבמדינת אוסטריה עילית באוסטריה.
## גאוגרפיה
העיירה קירכהאם שוכנת בטראונוירטל למרגלות מורדות הרי האלפים בכניסה לזאלצקמרגוט. כ-40% מאדמות העיירה מיוערים, ו-53% הם אדמות חקלאיות.

## גלריית תמונות

StH Traunseebahn Ausweiche Eisengattern.JPG|תחנת הרכבת המקומית

## קישורים חיצוניים

* 

קטגוריה:אוסטריה עילית: יישובים
אבו קיר

**אבו קיר** (בערבית: **ابو قير**; בקופטית: **ⲁⲡⲁⲕⲩⲣⲓ** - **אפקירי**) היא עיירה בחוף הים התיכון של מצרים, ליד הריסות קנופוס העתיקה ו-23 קילומטרים צפונית מזרחית לאלכסנדריה. העיר ממוקמת בחצי האי אבו קיר, כשבמזרח מפרץ אבו קיר.

## השם
שמה הנוכחי של העיר הוא המילה הערבית עבור "האב סיירוס", אחד מצמד אנוסים נוצרים מהמאה הרביעית. השם הוקדש לעיר על ידי הכנסייה הקופטית של אלכסנדריה.

## היסטוריה
ליד הכפר שרידים רבים של מבנים עתיקים, מצריים, יוונים ורומיים. כ-3 קילומטרים דרומית מזרחית לכפר נמצאות הריסות קאנופוס. קצת יותר מזרחה, נמצא נהר הנילוס.

מזרחה לעיר, נמצאת מפרץ אבו קיר, שם ב-1 באוגוסט 1798 נלחם הוריישו נלסון בקרב על הנילוס, המכונה לעיתים כיום "קרב הנילוס". לאחר מלחמה זאת, חלה מלחמה נוספת הידועה כיום כ-"מלחמת אבו קיר" בה נפוליאון בונפרטה ניצח את צבא האימפריה העות'מאנית של מוסטפא פאשה באבו קיר. לאחר מלחמה זאת, ב-8 במרץ 1801, חל קרב אלכסנדריה, יחידות מהצבא הבריטי בפיקודו של סר ראלף אברקרומבי נחתו מהמשלוחים שלהן ליד העיירה, והתמודדו עם התנגדות מאומצת של כוחותיו הצרפתים של הגנרל לואיס פריאנט שהשתרשו על מפרץ אבו קיר. הקרב נמשך במורד חצי האי לכיוון אלכסנדריה ולא הסתיים עד 22 במרץ.

העיירה מכילה טירה אשר שימשה ככלא ממלכתי על ידי מוחמד עלי, שליט מצרים בתחילת המאה ה-19. הכלא היה ידוע בשם לימאן אבו קיר.

בשנת 2000, צוות ארכאולוגי איטלקי גילה שרידי קצינים בריטים, מלחים, נחתים, נשים וילדים באי נלסון, השוכן במפרץ.

## ראו גם
* אגם מריוט

## קישורים חיצוניים

## הערות שוליים

קטגוריה:עיירות
קטגוריה:מצרים: יישובים
גשוואנדט

**גשוואנדט** (בבווארית: **Gschwandt**) היא עיירה במחוז גמונדן שבמדינת אוסטריה עילית באוסטריה.

## גאוגרפיה
העיירה גשוואנדט שוכנת באזור הררי עם נוף אל העיר טראונשטיין. כ-40% מאדמות העיירה מיוערים, ו-53% הם אדמות חקלאיות.

## גלריית תמונות

Gschwandt bei Gmunden - Ortszentrum.JPG|מרכז גשוואנדט
Gschwandt - Kirche.JPG|הכנסייה המקומית


## קישורים חיצוניים

* 

קטגוריה:אוסטריה עילית: יישובים
רויטאם על הטראונפל

**רויטאם על הטראונפל** (בבווארית: **Roitham am Traunfall**; עד דצמבר 2016 נקראה רק רויטם) היא עיירה במחוז גמונדן שבמדינת אוסטריה עילית באוסטריה.

## הסדר עירוני
העיירה מחולקת לאזורי השלטון הפנימיים הבאים:
* Watzing
* Außerpühret
* Außerroh
* Oberbuch
* Mitterbuch
* Palmsdorf
* Wangham

## פוליטיקה
תוצאות הבחירות האחרונות לרשות המקומית בשנת 2015:
* (SPÖ): 11 מנדטים
* (ÖVP): 8 מנדטים
* (FPÖ): 6 מנדטים
אלפרד גרובר (**Alfred Gruber**) מטעם מפלגת SPÖ מכהן כראש העיר נכון ל-11 באוגוסט 2021.

## קישורים חיצוניים

* 

קטגוריה:אוסטריה עילית: יישובים
שיבין אל-כום

**שיבין אל-כום** (בערבית: **شبين الكوم**, תעתיק מדויק: **שבין אלכום**) היא עיר בצפון מצרים ובירת מחוז אל-מנופיה. העיר שוכנת באזור הדלתא של הנילוס בגובה 23 מטרים מעל פני הים במרחק של כ-60 ק"מ מצפון-מערב לבירה קהיר. לפי אומדן רשמי מתאריך 1 ביולי 2023 אוכלוסיית העיר מנתה 277,991 בני אדם.

בעיר ממוקם , המנציח את תקרית דנשוואי. המוזיאון הוקם ביולי 1999.

## אתרים
העיר אמנם לא חדשה, אך התשתית שלה עוברת מודרניזציה. משרדי השלטון המרכזי והמקומי החשובים ביותר ממוקמים בעיר, כמו גם הסניפים העיקריים של אוניברסיטת מנופיה.

בעיר מספר בתי ספר ציבוריים ופרטיים, מרכז מסחרי, בתי חולים, אצטדיון גדול, משרד אזורי של טלקום מצרים, איגודים מקצועיים מאורגנים, קבוצות אתלטיות, מפלגות פוליטיות וארגונים חברתיים.

## אקלים
האקלים של שיבין אל-כום מסווג לפי שיטת קפן כאקלים צחיח (BWh), כשאר מצרים. הטמפרטורה הגבוהה ביותר שנרשמה בשיבין אל-כום היא 48 מעלות צלזיוס (118 מעלות פרנהייט), שנרשמה ב-7 ביוני 1961 ואילו הטמפרטורה הנמוכה ביותר שנרשמה היא -3 מעלות צלזיוס (27 מעליות פרנהייט), שנרשמה ב-23 בינואר 1996.

## קישורים חיצוניים

* 

## הערות שוליים

קטגוריה:מחוזות מצרים: ערי בירה
קטגוריה:מצרים: ערים
קייראט מוסקבה

**קייראט** (ברוסית: **Кайра́т**) הוא מועדון כדורגל רוסי מוסקבאי, שהוקם בשנת 2021. זוהי קבוצת מילואים של הקבוצה הקזחית בעלת אותו השם. מאז עונת 2021/22 הוא משחק בליגת הכדורגל הלאומית השנייה, השלישית בחשיבותה במדינה.
## היסטוריה
בחורף 2021 הודיע איש עסקים קזחי והבעלים של הקבוצה מאלמטי, קייראט בוראנבייב, על תוכניות להקים קבוצת נוער נוספת בשם "קייראט", שתתבסס בבירת רוסיה, מוסקבה. המשימה העיקרית של המועדון החדש, היא לספק זמן משחק לתלמידי האקדמיה של קייראט, כמו גם לשחקנים רוסים צעירים.

המועדון תוכנן להתנקם בעיר אודינצובו שבפרברי מוסקבה, אך אז הועברה הקבוצה הצעירה לקראסנוגורסק. ב־16 ביוני 2021, פורסם רשמית שהקבוצה סיימה בהצלחה את הליך הרישוי להשתתפות בטורניר הליגה הרוסית השנייה.

כדורגלנים קזחים, בשל היותם חלק מהאיחוד האירואסייתי, אינם נחשבים לזרים בליגות המקצועניות של רוסיה. על פי התקנון, לפחות שמונה שחקני מועדון מהליגה השנייה חייבים להיות בעלי אזרחות רוסית.

למאמן הראשי של המועדון מונה יבגני קוסטרוב. אנטון צ'יסטיאקוב הרוסי, הידוע גם בעבודתו כסקאוט של ספרטק מוסקבה וצסק"א מוסקבה, מונה למנכ"ל המועדון. ב-14 ביולי 2021 התקיים משחק הבכורה - שהסתיים בתוצאה 3:0 על מועדון קוונט אובנינסק בשלב 1/256 הגביע הרוסי. במפגש הבכורה שלה בליגה השנייה, הקבוצה סיימה בתיקו ב־18 ביולי עם לנינגראדץ (2:2).

## הישגים לפי עונה

## קישורים חיצוניים
* 

## הערות שוליים

קטגוריה:קאיראט אלמטי
קטגוריה:מוסקבה: מועדוני כדורגל
קטגוריה:קבוצות כדורגל רוסיות
הגוש הלטיני

ממוזער|מפת המדינות שהיו אמורות להיות חלק מ"הגוש הלטיני"

**הגוש הלטיני** (באיטלקית: **Blocco Latino**, בספרדית: **Bloque Latino**) הייתה ברית שהוצעה על ידי מנהיג איטליה הפשיסטית, בניטו מוסוליני, ב-1927. מוסוליני הציע להקים ברית בין איטליה, צרפת, ספרד ופורטוגל (ואולי אף רומניה), וזאת על בסיס המכנה המשותף התרבותי של המדינות, שכולם למעשה מדינות בעל תרבות לטינית. הברית הוצעה גם באופן פומבי על ידי ממשלות איטליה, ספרד וצרפת במהלך מלחמת העולם השנייה.

## היסטוריה
בשנות ה-30 של המאה ה-20 הביע ראש ממשלת צרפת, פייר לאוואל לצד חבריו השמרנים הצרפתים תמיכה בהקמת גוש לטיני עם איטליה וספרד.

במהלך מלחמת העולם השנייה נדונה ההצעה בין הדוצ'ה האיטלקי בניטו מוסוליני, הקאודיו פרנסיסקו פרנקו הספרדי ומנהיג צרפת של וישי, אנרי פיליפ פטן, אולם המגעים לא נשאו פרי. הגוש המתכונן היה מאחד את איטליה, צרפת, ספרד, פורטוגל וקריית הוותיקן כגוש של מדינות מאוחדות הנושאות את דגל התרבות הלטינית ולהוות חלק ממדינות הציר ואף לאזן את הכוחות בין איטליה ובעלות בריתה לכוחה של גרמניה ובעלותה ברית. מרבית המאמצים השוקעו ביצירת "ציר רומא-מדריד", פרנקו אף לקח חלק מרכזי בקידום ההצעה וניסה לקדם אותה בפגישה עם פטן ב-1940 במונפלייה ובפגישה עם מוסוליני בבורדיגרה ב-1941.

גרמניה הנאצית תמכה בהצעה להקים גוש לטיני והתעמולה הנאצית סייעה לתעמולה האיטלקית בקידום הגוש, הפיהרר, אדולף היטלר אף נסע לעיירה הצרפתית הנדיי שעל גבול ספרד, שם כחלק מוועידת אנדאי נפגש עם פרנקו וניסה לגרום לו להצטרף למאבק שלו, של צרפת של וישי ושל איטליה נגד בריטניה באזור הים התיכון, חרף המגעים הרבים, הצטרפות ספרד למדינות הציר לא יצאה לפועל.

## ראו גם
* מדינות הציר
* ציר רומא-ברלין

## הערות שוליים

קטגוריה:מדינות הציר
קטגוריה:המדינה הספרדית
קטגוריה:איטליה בתקופת הפשיזם
קטגוריה:מלחמת העולם השנייה
Kwik-E-Mart

**Kwik-E-Mart** היא חנות נוחות בסדרת הטלוויזיה המונפשת משפחת סימפסון. זוהי פרודיה על חנויות נוחות אמריקאיות, כגון סבן אילבן ו-Cumberland Farms, ומתארת רבות מהסטריאוטיפים עליהן. היא ידועה לשמצה בזכות המחירים הגבוהים שלה ובאיכות הלקויה של הסחורה שלה. החנות מנוהלת על ידי הודי-אמריקאי בשם אפו נהספימפטילון. Kwik-E-Mart הופיעה לראשונה בפרק "The Telltale Head" מ-1990 ומאז הפכה למיקום נפוץ וידוע במשפחת סימפסון.

ביולי 2007, 11 מיקומים בארצות הברית ואחד בקנדה של הרשת סבן אילבן הפכו ל-"Kwik-E-Marts" במסגרת קידום מיוחד לסרט משפחת סימפסון. כמו כן, בשנת 2007 נפתחו חנויות מתנות המחקות את מראהו של ה-"Kwik-E-Mart" באולפני יוניברסל פלורידה ובאולפני יוניברסל הוליווד, שם הן נמצאות בסמוך למתקן ה"סימפסונס רייד" .

## תפקיד במשפחת סימפסון
במשפחת סימפסון, Kwik-E-Mart היא חנות נוחות שמוכרת מוצרים רגילים במחירים גבוהים במיוחד, כולל את הסקווישי הפופולרי (חיקוי של הסלרפי, משקה הנמכר ברשת סבן אילבן). הרקע להיווסדות הרשת היא ש-Kwik-E-Mart הוקמה אי שם בהרי ההימלאיה. בסדרה, ה-Kwik-E-Mart מנוהלת על ידי דמות הודית-אמריקאית בשם אפו נהספימפטילון, המנהלת את החנות יחד עם אחיו סנג'יי והיא קריקטורה של דמות המוכר "יליד החוץ" הסטריאוטיפית. אפו בגאווה מוֹנֶה לקוחות ומוכר סחורה פגומה, כגון בשר רקוב או חלב שפג תוקפו. Kwik-E-Mart היא לעיתים קרובות מטרה של שודדים, מה שמוביל לכך שאפו נורה במספר מקרים וכתוצאה מכך הוא כמעט מחמיץ את העבודה.

## לקריאה נוספת

* 


## קישורים חיצוניים

## הערות שוליים

קטגוריה:משפחת סימפסון
קטגוריה:מקומות בדיוניים
יולאן קלן

**יולאן קלן**, (במקור **יולאן פרידה בלום**, בהונגרית: **Kelen Jolán**; מונקצ'בו, 29 בנובמבר 1891 – בודפשט, 28 בדצמבר 1979) הייתה מורה, סופרת ומרצה באוניברסיטה. אשתו של המהנדס יוז'ף קלן וגיסתו של אוטו קורווין.

## ביוגרפיה
יולאן קלן נולדה במשפחה יהודית בעיר מונקאץ' (אז ממלכת הונגריה במסגרת האימפריה האוסטרו-הונגרית), שמחצית מתושביה היו יהודים. אביה היה לאיוש פריד ואמה פאולה הלר. קלן הצטרפה לחוג גליליאו בשנת 1910, היא הייתה זמן מה המזכיר הכללי של החוג וגם העבירה בו הרצאות. קלן סיימה את לימודיה בבודפשט, לימדה בבית ספר למסחר משנת 1910 עד 1918 ואז נעצרה בגין השתתפותה בעבודה האנטי-מיליטריסטית של הסוציאליסטים המהפכניים ונשלל תפקידה בהוראה. היא הייתה ממקימי מחלקת ההוראה של ההתאחדות הלאומית לעובדים עירוניים (VAOSZ) שהוקמה על ידי ארנה צובל. קלן הפכה לחברה במפלגת הקומוניסטים של הונגריה (KMP) עם הקמתה. ב-30 ביולי 1917 נישאה ליוז'ף (קליין) קלן בבודפשט. בדצמבר 1918 השתתפה בעבודת הוועדה לרפורמה בבתי הספר כמפקחת בית הספר במחוז פשט. בתקופת הרפובליקה הסובייטית ההונגרית עמדה בראש המחלקה החברתית לילדים בוועדה העממית לחינוך ציבורי והייתה חברה במועצת העובדים והצבא המרכזית של בודפשט. לאחר נפילת הרפובליקה היגרה לווינה בסתיו 1919. היא נסעה למוסקבה בשנת 1922 ועבדה כמרצה באוניברסיטה. קלן הצטרפה למפלגה הקומוניסטית של ברית המועצות ולאחר מכן עבדה כעורכת ראשית של הוצאת ספרי לימוד. בשנים 1926–1931 הייתה עובדת בנציגות המסחרית של ברית המועצות בברלין. היא חזרה לרפובליקה העממית ההונגרית רק בשנת 1954 ועבדה כשכירה במכון להיסטוריה של מפלגת העם הסוציאליסטית ההונגרית. היא כתבה מספר רומנים היסטוריים.

## יצירותיה החשובות ביותר
* בדרך לא סלולה. חייו של אוטו קורווין (בודפשט, 1955)
* משפט גלילאו במאה ה-20. (1957).
* ואף על פי כן נוע תנוע (1957)
* העולם שלכם! (1960)
* בבית הדין של העם. פרקים מחייו של דזיה בוקאני (עם 1964).

## ראו גם
* יאנוש קומלוש : יולאן קלן: בדרך לא סלולה (Irod. Újság, 1955. sz.);
* בלה אילש :יולאן קלן: העולם שלכם! (כתב העת "חיים וספרות", 1960)
* ארנה קבוש: יולאן קלן: בית הדין העממי (1965)
* פרידה מיולאן קלן (יומון "האומה ההונגרית", 29 דצמבר 1979)
* הספד ליולאן קלן (היומון "נפסבדשאג", 29 בדצמבר 1979)

## לקריאה נוספת


* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967.
* Munkásmozgalom-történeti lexikon. Szerkesztette Vass Henrik – Bassa Endre – Kabos Ernő. Budapest: Kossuth Könyvkiadó. 1976. 283. o. 


## הערות שוליים

קטגוריה:יהודיות הונגריות
קטגוריה:סופרות יהודיות הונגריות
קטגוריה:מהגרים מהונגריה לברית המועצות
קטגוריה:מוקצ'בו: אישים
קטגוריה:פוליטיקאים הונגרים
קטגוריה:חברי חוג גלילאו
קטגוריה:קומוניסטים הונגרים
קטגוריה:קומוניסטים יהודים הונגרים
קטגוריה:קומוניסטים יהודים רוסים
קטגוריה:פוליטיקאיות הונגריות
קטגוריה:ילידות 1891
קטגוריה:נפטרות ב-1979
נמל התעופה קואבה לאס מרבייאס

**נמל התעופה קואבה לאס מרבייאס** (בספרדית: **Aeropuerto Cueva de Las  Maravillas**) הוא נמל תעופה המשרת את העיר סן פדרו דה מקוריס שברפובליקה הדומיניקנית, וממוקם כ-13 קילומטרים מזרחית לעיר.

## שימושים
נמל התעופה נפתח ב-7 בפברואר 2008.

הנמל משמש בעיקר לטיסות פנימיות ברחבי המדינה, ותיירים פוקדים אותו בעיקר בדרכם לפארק הלאומי קואבה דה לאס מרבייאס (מערת הפלאות) .

## קישורים חיצוניים
* נמל התעופה, באתר gcmap
* נמל התעופה, באתר ourairports

קטגוריה:הקריביים: שדות תעופה
קטגוריה:הרפובליקה הדומיניקנית: מבנים
ארנב מפוספס

**ארנב מפוספס** (שם מדעי: *Nesolagus*) הוא סוג של ארנבים הכולל רק 2 מינים קיימים. מינים אלה שוכנים בדרום מזרח אסיה באזורי יערות הרריים בין לאוס ווייטנאם לסומטרה, אינדונזיה וידועים בעיקר ממספר תיעודים ממצלמות ליליות שהופעלו בידי הארנב, כשלרוב הם בלתי נראים לאנשים סביבם. מין נוסף - *Nesolagus sinensis* ידוע משרידים בסין שהתקיימו בפליסטוקן.

ארנב זה בינוני בגודלו ומגיע לאורך מוערך של 40 ס"מ בקירוב עם פרווה רכה צהובה בהירה עד חומה-אדמדמה והוא בעל אוזניים קצרות דומות לאלה של ארנבון מצוי יותר משל ארנבת. לרוב הוא פעיל בלילה ומחפש צמחייה קרקעית למאכל. בימים הוא נח במאורות באדמה ההררית.

## מינים
* Nesolagus netscheri
* Nesolagus timminsi
* Nesolagus sinensis - נכחד. מין שהתקיים בפליסטוקן של סין.

## קישורים חיצוניים

קטגוריה:טקסונים שתוארו בידי צ'ארלס עמנואל פורסיית' מיג'ור
קטגוריה:ארנביים
קטגוריה:בעלי חיים שתוארו ב-1899
מחלף יפתחאל

**מחלף יפתחאל** הוא מחלף בכביש 79 (בסמוך לאלון הגליל ולביר אל-מכסור). המחלף מחבר את כביש 79 לכניסה לאלון הגליל, וכן לכביש 784 שמוביל לחנתון, כפר מנדא ויישובי המועצה האזורית משגב. במקום היה קיים בעבר צומת (עם עומסי תנועה רבים). חברת נתיבי ישראל החלה את עבודות השדרוג בינואר 2019. עלות בניית המחלף הייתה 200 מיליון שקלים והוא נפתח לתנועה בספטמבר 2021.

תוכנית הפיתוח סביב המחלף כוללת תחנה של קו הרכבת הקלה חיפה–נצרת.


Yiftahel Interchange 2.jpg|מחלף יפתחאל, ברקע מחלף המוביל, ספטמבר 2021
Yiftahel Interchange 3.jpg|מחלף יפתחאל, ברקע ביר אל-מכסור, ספטמבר 2021
Yiftahel Interchange 4.jpg


## קישורים חיצוניים

## הערות שוליים

קטגוריה:חנתון
קטגוריה:כביש 79: צמתים ומחלפים
קטגוריה:הגליל: צמתים ומחלפים
קטגוריה:ביר אל-מכסור
טיפוס במשחקים האולימפיים

שמאל|170px
**[[טיפוס (ספורט)|טיפוס]] במשחקים האולימפיים** נערך לראשונה כענף אולימפי באולימפיאדת 2020 שנערכה בטוקיו, יפן. בענף זה נערכות תחרויות טיפוס לגברים ולנשים בשלוש דיסציפלינות טיפוס שונות - טיפוס בולדרינג, טיפוס הובלה וטיפוס מהירות .

באולימפיאדת טוקיו שולבו שלוש הדיסציפלינות בתחרות אחת, אולם באולימפיאדת פריז 2024 שונה מבנה התחרות ובוצע פיצול חלקי שלהן.

## היסטוריה
ב-3 באוגוסט 2016 הודיע הוועד האולימפי הבינלאומי באופן רשמי כי טיפוס ספורט יהיה ענף מן המניין באולימפיאדת 2020. הענף הוצע על ידי האיגוד הבינלאומי לטיפוס ספורט (IFSC) בשנת 2015.

מבנה התחרות שנקבע לאולימפיאדת טוקיו עורר מחלוקת בעולם הטיפוס. מבנה זה קבע כי עבור כל מגדר תיערך תחרות אחת, המשלבת שלוש דיסציפלינות טיפוס שונות: טיפוס הובלה, טיפוס מהירות  וטיפוס בולדרינג. המדליות נקבעו על סמך הביצועים הטובים ביותר בכל שלושת המקצועות. צורת תחרות זאת נבדקה ונוסתה תחילה באולימפיאדת הנוער בואנוס איירס (2018). ההחלטה לשלב שלושה תחומים של טיפוס בסט אחד של מדליות לכל מגדר, גררה ביקורת רווחת בעולם הטיפוס, בשל הכישורים השונים הנדרשים עבור כל אחת.גורמים ב-IFSC הסבירו כי ההחלטה נבעה מכך שלענף הטיפוס הוקצתה מדליה אחת עבור כל מגדר.  מכיוון שבאיגוד לא רצו לוותר על אף אחת מהדיסציפלינות, אולם רצו "רגל בדלת" בכל הקשור להטמעת הספורט כענף אולימפי, הוחלט להתפשר על מבנה זה, על אף שגם דעתם של גורמים באיגוד לא הייתה נוחה ממנו.

לקראת אולימפיאדת פריז 2024 שונה מבנה התחרות, ובוצע פיצול חלקי בין הדיסציפלינות. במבנה החדש מתרחשות ארבע תחרויות שונות, ושני סטים של מדליות מוענקים לכל מגדר - אחת עבור טיפוס מהירות, ואחת עבור טיפוס הובלה ובולדרינג.

40 נציגים מרחבי העולם התמודדו לראשונה בענף הטיפוס באולימפיאדת טוקיו. לכל ועדה אולימפית לאומית ניתנה האפשרות לשלוח לכל היותר שני מתחרים בכל מגדר. בסך הכל, בכל מגדר השתתפו 20 מתמודדים.  בעקבות שינוי מבנה התחרות באולימפיאדת פריז 2024, עלה מספר המשתתפים ל-68 (40 בטיפוס ההובלה ובולדרינג, ו-28 בטיפוס המהירות).

## טבלת המדליות

## קישורים חיצוניים

## הערות שוליים

קטגוריה:ענפי ספורט במשחקים האולימפיים
קטגוריה:טיפוס ספורטיבי
ארנב הנהרות

**ארנב הנהרות** (שם מדעי: *Bunolagus monticularis*) הוא מין של יונק ממשפחת הארנביים שהוא המין היחיד בסוגו, אף שבעבר שויך לסוג ארנבת ולעיתים מבלבלים בינו למיני ארנבות. הוא חי בטבע רק בשטחי מדבר קארו, במדינת הכף הצפוני שבדרום אפריקה והוא מהארנבים הנדירים ביותר בעולם, כשנותרו ממנו רק 500 פרטים בטבע.

ארנב זה דומה מעט לארנבון מצוי אך בעל מבנה אוזניים וגוף ארוכים יותר. הוא בעל פרווה צמרירית אפורה כהה עם עיניים גדולות מוקפות "טבעת" לבנה ותחתיה עובר פס שחור לאורך הלחי, הזנב שחור והבטן לבנה. הנקבות יותר גדולות מהזכרים במין זה כשהזכרים שוקלים 1.5 ק"ג בממוצע והנקבות עד 1.8 ק"ג בממוצע.

הארנב מצוי במחילות לאורך שיחיות ונרות קטנים באזור מדבר הקארו הדרום אפריקאי והוא יוצא בלילות לחפש צמחייה עשבונית, כשלרוב הוא ניזון מצמחיגדות מלוחם כמו אטד ו-*Salsola* (ממשפחת הירבוזיים) הנפוצים בסביבת הנהרות המדבריים. הוא נטרף בידי עופות דורסים ובייחוד עיט שחור ובזים, חתוליים ועוד. לרוב הוא בורח למחילתו מהטורף אך הוא יכול לרוץ בזגזוג מפתיע ולהשתמש בשיחים להתחבא.

הארנב מצוי בסכנה חמורה, בעיקר עקב התמעטות בית הגידול שלו הכולל שיחיות סמוכות לנהרות, אשר נהרסו לטובת חקלאות או התייבשו בשטחים רבים, מה שגרר אובדן של מזונו ושל מאורתו וכן חשף אותו לטורפים ולחום השמש. ארנבים נתפסים לעיתים גם במלכודות של האדם, אך לרוב הם לא ניצודים בעצמם.

לפי הרשימה האדומה של IUCN ישנם כיום רק 500 ארנבים בוגרים בטבע והם הארנבים הנדירים בעולם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אולדפילד תומאס
קטגוריה:ארנביים
קטגוריה:יונקים יחידים בסוגם
קטגוריה:דרום אפריקה: יונקים
קטגוריה:בעלי חיים שתוארו ב-1903